tartuNLP/wikipedia-smugri-20251201 huggingface dataset:
Dauphine (hyppyrimäki)

Dauphine on hyppyrimäki Saint-Nizier-du-Moucherottessa Ranskassa. Mäessä on järjestetty vuoden 1968 talviolympialaisten suurmäen kilpailut.
Historia.
Olympialaisissa mäen K-piste oli 90 metrissä, myöhemmin mäkeä remontoitiin ja K-piste siirrettiin 112 metriin. K112 mäestä on hypätty maailmancupia vuosina 1980-1982. Vuoden 1990 jälkeen mäkeä ei ole kunnossapidetty.
Talviolympialaisissa 1968 suurmäen kilpailun voitti Vladimir Belousov.
Mäkiennätyksen kehittyminen.
Mäkiennätyksen 111,0 metriä on hypännyt Roger Ruud.
Hiekkaranta

Hiekkaranta on hiekasta koostuva rannikon kaistale, joka ulottuu laskuveden rajasta kalliolle tai pysyvän kasvillisuuden rajalle.
Alempana hiekkaranta on toistuvasti veden alla, mutta ylemmäs vesi yltää vain voimakkaan myrskyn aikaan. Tälle kuivalle hiekkarannan alueelle, uimarannalle, hakeutuu usein ihmisiä ottamaan aurinkoa aurinkotuoleissaan.
Hiekka.
Hiekkarannan hiekka koostuu usein kvartsista, sillä se on kestävää. Muitakin mineraaleja esiintyy maailman hiekkarannoilla.
Useimmat hiekkarannat saavat hiekkansa jokien mereen kuljettamasta maa-aineksesta. Jos joki padotaan, hiekan tulo tyrehtyy ja joen synnyttämä hiekkaranta saattaa kadota.
Joskus hiekkarannan hiekka on syntynyt paikallisesta kalliosta rapautumalla. Joskus hiekka on tullut meren pohjasta. Joidenkin hiekkarantojen hiekka koostuu merieläinten jäännöksistä.
Muuttuvaisuus.
Hiekkaranta muuttaa jatkuvasti muotoaan aaltojen ja vuoroveden vaikutuksesta. Näin tapahtuu etenkin sellaisilla seuduilla, joilla vuodenaikojen vaihtelut ovat suuria. Talven myrskyissä aallonpituudeltaan lyhyiden aaltojen vaikutuksesta ranta kutistuu ja hiekka vetäytyy alemmas veden alle muodostaen särkän. Kesällä hiekkaranta taas laajenee, kun meri on tyynempi ja aallot ovat pidempiä.
Hiekkarannan jatkuviin muutoksiin pystyvät sopeutumaan vain harvat eliöt. Useat rantaeläimet sopeutuvat hiekkarannan oloihin kaivautumalla maahan.
Hiekkarannoille pystytetään joskus erilaisia rakenteita, jotka estävät hiekan kulkeutumisen paikkoihin, joihin sitä ei haluta, kuten sataman sisäänkäyntiin. Esteillä voidaan myös estää rannan häviäminen sivuttain tulevien aaltojen siirtäessä hiekkaa edemmäs. Tällainen este voi kuitenkin aiheuttaa sen, että edempänä rannikolla oleva hiekkaranta katoaa, kun se ei enää saa hiekkaa.
Sonic Jump Fever

Sonic Jump Fever on Hardlightin kehittämä vertikaalinen tasohyppely mobiilipeli. Peli julkaistiin Androidille ja iOS:lle 11. heinäkuuta 2014.
Pelaaminen.
Peli on pelattavuudeltaan samankaltainen edeltäjänsä Sonic Jumpin kanssa. Pelin päätarkoituksena on suorittaa vertikaalinen taso niin korkealle kuin mahdollista. Pelaaja kallistelee hänen laitettaan vasemmalle ja oikealle ohjatakseen hahmoa ja hän voi näpäyttää näyttöä tehdäkseen tuplahypyn. Osumalla vihollisiin niiden alapuolelta pelaaja voi tuhota niitä sekä kerätä pisteitä. Toisin kuin alkuperäinen "Sonic Jump", "Fever" keskittyy enemmän kilpailuttavaan moninpeliin. Peli sisältää tulostaulun, joka näytetään aina ennen jokaista erää, josta näkyy muiden pelaajien ennätyksiä. Nämä tulostaulut päivittyvät kahdesti viikossa kannustaakseen kilpailukykyiseen pelaamiseen.
Sonic Blast

Sonic Blast on Aspectin kehittämä ja Segan julkaisema Sonic the Hedgehog -sarjan peli Sega Game Gearille. Se julkaistiin Pohjois-Amerikassa 12. joulukuuta 1996 ja Japanissa päivää myöhemmin nimellä G Sonic (Gソニック "Jī Sonikku"), muodostuen viimeiseksi ensimmäisen osapuolen peliksi kyseiselle alustalle, sekä toiseksi viimeiseksi virallisesti lisensoiduksi Game Gear -peliksi ennen vuonna 1997 julkaistua "ia". Peli julkaistiin myöhemmin loppuvuoden 1996 aikana myös Euroopassa.
Pelistä julkaistiin myös Sega Master Systemin kanssa yhteensopiva versio TecToyn ansiosta Brasiliassa joulukuussa 1997.
Sonic Blast liitettiin muiden Sonic-nimikkeiden kanssa "Sonic Adventure DX:ään" ja "Sonic Mega Collection Plusiin". Pelin lopetuksen demo on avattavissa "Sonic Gems Collectionissa".
Vaikka peli julkaistiin Pohjois-Amerikassa yhdessä samannimisen "Sonic 3D Blastin" kanssa, peleillä ei ole paljoa mitään samanlaisuuksia. Viholliset, tasot ja pomovastukset ovat peleissä aivan erilaiset. Tarina on myös täysin erilainen; Sonic ja Knuckles liittyvät yhteen kerätäkseen viisi Chaos Emeraldia sekä kohdatakseen Eggmanin Silver Castlessa.
Willy Stöwer

Willy Stöwer (22. toukokuuta 1864 – 31. toukokuuta 1931) oli Saksan keisarikunnan aikainen saksalainen taiteilija, kuvittaja ja kirjailija. Hänet tunnetaan parhaiten merimaalauksista sekä litografioista. Monet hänen taideteoksistaan kuvaavat historiallisia tapahtumia, kuten matkustajalaiva RMS Titanicin uppoamista vuonna 1912.
Elämä.
Willy Stöwer syntyi Wolgastissa, Saksassa baltianmeren rannalla. Hän kouluttautui alun perin metallityömieheksi ja työskenteli teknikkona useiden saksalaisten varustamoiden insinööritoimistoissa. Hän sai nopeasti töitä piirtäjänä, kuvittajana ja taidemaalarina. Hänen taitonsa huomattiin aikaisin ja hänen piirtämistekniikkansa oli itseopittua. Vuonna 1892 hän meni naimisiin Henrietta Dettmannin kanssa. Tämä oli varakkaasta perheestä, minkä seurauksena Stöwer pystyi keskittymään taiteilijanuraan.
Keisari Wilhelm II:sta muodostui taiteilijan innokas kannattaja ja Stöwerin sanotaankin olleen keisari mielyisin merimaalaaja. Vuosina 1905-1912 Stöwer oli usein keisarin mukana tämän matkoilla. Hän oli Saksan laivastoliiton () johtokunnan jäsen. Hänelle myönnettiin kunniaprofessuuri vuonna 1907. Hänen myöhempään uraansa vaikutti hänen mesenaattinsa ja Saksan keisarillisen laivaston kohtalo. Hänen suurimman luovuuden aika tuli päätökseen Saksan keisarikunnan hajoamisen myötä, ja hänen myöhempi uransa perustui joihinkin höyrylaivayhtiöiden tekemiin tilaustöihin. Hän kuoli jonkinasteisessa tuntemattomuudessa Berlin-Tegelin huvilallaan 31. toukokuuta 1931.
Imoh Ezekiel

Imoh Ezekiel (s. 24. lokakuuta 1993 Lagos, Nigeria) on nigerialainen jalkapalloilija, joka edustaa Jupiler Pro Leaguessa pelaavaa Standard Liegeä. Ennen tuloaan Liegeen hän edusti 36 Lionsia. Pituudeltaan hän on 172 senttimetriä pitkä. Pelipaikaltaan hän on hyökkääjä, mutta voi pelata myös keskikentän vasemmalla laidalla. Ezekiel on pelannut yhden ottelun Nigerian jalkapallomaajoukkuessa.
Michael Preetz

Michael Preetz (s. 17. elokuuta 1967 Düsseldorf, Länsi-Saksa) on saksalainen uransa lopettanut jalkapalloilija. Pelipaikaltaan hän oli hyökkääjä.
Preetz pelasi Saksan pääsarjaa Bundesliigaa Fortuna Düsseldorfissa, MSV Duisburgissa ja Hertha BSC:ssä yhteensä 257 ottelua, joissa hän teki 91 maalia. Suurimman osan urastaan hän edusti Hertha BSC:tä, jonka kaikkien aikojen paras maalintekijä hän on.
Hertha BSC eteni Preetzin aikana kolmesti peräkkäin Saksan liigacupin finaaliin vuosina 2000–2002 ja voitti sen kahdella jälkimmäisellä kerralla. Bundesliigassa Preetzin paras kausi niin henkilökohtaisen maalimäärän kuin joukkueen sarjamenestyksenkin osalta oli kausi 1998–1999, jolloin Hertha BSC sijoittui kolmanneksi ja Preetz voitti sarjan maalikuninkuuden 23 maalillaan.
Saksan maajoukkueessa Preetz pelasi vuosina 1999–2000 seitsemän A-maaottelua, joissa hän teki kolme maalia. Hän oli mukana Maanosaliittojen cupissa 1999, jossa hän teki Saksan 1–0-johtomaalin 2–0-voittoon päättyneessä ottelussa Uutta-Seelantia vastaan.
Preetz toimi vuosina 1994–2003 Saksan pelaajayhdistyksen varapuheenjohtajana. Hänellä on tutkinto urheilujohtamisesta ja peliuransa päätyttyä hän siirtyi Hertha BSC:n johtotehtäviin, joissa hän edelleen toimii. Preetzin vastuulla seurassa ovat urheilu-, media- ja viestintäasiat. Hän on naimisissa ja hänellä on yksi tytär ja yksi poika.
Maître Gims

Maître Gims, oikealta nimeltään Gandhi Djuna, (s. 6. toukokuuta 1986) on kongolaistaustainen ranskalainen rap-artisti. Hän kuuluu Sexion d'Assaut -ryhmään, minkä lisäksi hän on julkaissut musiikkia myös sooloartistina.
Gims syntyi Kinshasassa, mutta muutti setänsä luokse Ranskaan kaksivuotiaana.
Gimsin ensimmäinen sooloalbumi "Subliminal" julkaistiin Wati B -levymerkillä toukokuussa 2013. Albumi nousi ensimmäisellä listaviikollaan Ranskan albumilistan kakkoseksi, joka oli sen paras sijoitus listalla. Kymmenen parhaan joukossa se oli 38 viikkoa. Albumia on myyty Ranskassa yli miljoona kappaletta.
Toinen albumi "Mon cœur avait raison" julkaistiin elokuussa 2015. Se nousi heti listaykköseksi Ranskassa, ja oli listakärjessä kolme peräkkäistä viikkoa.
Henri Bollström

Henri Bollström (s. 29. maaliskuuta 1984) on suomalainen raviohjastaja. Laukaassa asuva Bollström toimii nykyään pelkästään lainaohjastajana, mutta on aikaisemmin työskennellyt muun muassa Seppo Suurosen apuvalmentajana Juvalla. Bollström on vuonna 2001 alkaneella urallaan ohjastanut yhteensä yli 14 300 ravilähtöä, joista hän on huhtikuuhun 2024 mennessä voittanut yli 1 400. 
Henri Bollströmin isä on iskelmälaulaja Rainer Bollström.
Seppo Suuronen (ravivalmentaja)

Seppo Suuronen (s. 29. marraskuuta 1960) on suomalainen ravivalmentaja, joka pitää noin 40 hevosen tallia Juvalla Lautealan kylällä. Hän on yksi 2000-luvun menestyksekkäimpiä suomalaisia ravivalmentajia, mutta Suuronen tunnetaan myös kasvattajana että omistajana. Suuroselle myönnettiin Raviurheilijan kultainen ansiomerkki Lahden kuninkuusraveissa kesällä 2019. Hän sai ansiomerkin kahdeksantena suomalaisena. Vuonna 2017 Suuronen palkittiin Vuoden suomenhevoskasvattajana.
Suurosen ensimmäinen menestyshevonen oli vuosina 1988–1991 neljä perättäistä ravikuninkuutta voittanut Patrik, jonka hän myös omisti yhdessä Juha Kortekallion kanssa. Hevosta ohjasti Risto Lanki. Seuraavan kerran Suuronen pääsi juhlimaan ravikuninkuutta vuonna 2011 Tampereella, kun hänen valmentamansa Villihotti kruunattiin kuninkaaksi. Suurosen talli saavutti Tampereen Kuninkuusraveissa kaksoisvoiton, kun toiseksi sijoittui Tuokkolan Touho. Myös vuonna 2009 ravikuninkuuden Eero Hakkaraisen valmentamana voittanut A. T. Eko on aikaisemmin ollut Suurosen valmennustallissa. Vuonna 2005 tallin suomenhevoset Artture ja Cordiitta voittivat rodun merkittävimmät ikäluokkakilpailut Kriteriumin ja Derbyn. 
Suomenhevosten lisäksi Suuronen tunnetaan myös menestyksekkäänä lämminveristen valmentajana. Hänen tallinsa tunnetuimpia lämminverisiä ovat olleet muun muassa menestyksekkään uran Pohjoismaissa ja Keski-Euroopassa tehnyt Baron Pepper sekä Kymenlaakso-ajon vuonna 2005 voittanut Roberto Luca. 
Suuronen kasvattaa hevosia yrityksensä Ravitalli Suuronen Oy:n kautta. Hänen kasvattamansa hevoset ovat ansainneet palkintorahaa joulukuuhun 2020 mennessä yhteensä yli 1,8 miljoonaa euroa. Menestyksekkäimpiä Suurosen kasvateista ovat suomenhevosista ravikuninkuuden vuonna 2016 voittanut Vitter ja lämminverisistä Hotshot Luca.
Dear God

Dear God on israelilaisen DJ-duo Crystal Laken kappale. Kappaleella vierailee myös naisartisti Beth. Sen julkaisi Zooland Records duon kahdentenatoista singlenä 22. helmikuuta 2013. Kappaleen ovat säveltäneet Alex Moerman ja Paul Gorbulski. Kappaleeseen liittyvä virallinen musiikkivideo julkaistiin videopalvelu YouTubessa 14. maaliskuuta 2013. Kappaleen toistaiseksi ainoa tiedetty listasijoitus on Euroopan "The Official Top 50 Dance Chart"-listan 39. sija.
Kappalelista.
Digitaalinen lataus
Jean-Jacques Beineix

Jean-Jacques Beineix [bɛnɛks] (8. lokakuuta 1946 Pariisi, Ranska – 13. tammikuuta 2022) oli ranskalainen elokuvaohjaaja ja -tuottaja. Häntä pidetään lajityypin cinéma du look edustajana. Elokuva "Diiva" kuuluu hänen merkittäviin elokuviinsa ja oli aikansa käänteentekevä elokuva. Toinen merkittävä on "Betty Blue" (1986), jonka jälkeen hän teki elokuvia harvakseltaan, lähinnä dokumentteja.
Dogri

Dogri on indoarjalainen kieli, jota puhutaan Jammu ja Kashmirin ja Himachal Pradeshin osavaltioissa Pohjois-Intiassa. Dogria puhuu äidinkielenään noin neljä miljoonaa ihmistä ja se sai kansallisen kielen aseman Intian perustuslain 92. lisäyksessä tammikuussa 2004. Dogri kuuluu läntisten paharikielten ryhmään.
Kielitunnusstandardi ISO 639 jakaa dogrin kahteen kieleen: Jammu ja Kashmirissa puhuttuun dogriin ja Himachal Pradeshissa puhuttuun kangriin. ”Dogri” on näin ollen sekä makrokielen yhteisnimitys että sen toisen kielivariantin nimi. Jammu ja Kashmirin dogrin puhujilla on todettu olevan vaikeuksia ymmärtää kangria, ja toisaalta osa Himachal Pradeshin muiden paharikielten puhujista ymmärtää kangria hyvin.
Dogria kirjoitettiin aikaisemmin arabialaisilla kirjaimilla ja takri-aakkostolla. Nykyisin dogrin kirjoittamiseen käytetään devanagaria.
Stupid Little Things

Stupid Little Things on amerikkalaisen laulaja-lauluntekijä Anastacian kappale hänen kuudennelta, "Resurrection"-studioalbumilta. Kappale oli Anastacian ensimmäinen alkuperäinen julkaisu sitten vuoden 2008. Kappaleen ovat tehneet Anastacian itsensä lisäksi Sam Watters, Louis Biancaniello, Michael Biancaniello ja Courtney Harrell.
”Stupid Little Things” julkaistiin "Resurrection"-albumin ensimmäisenä singlenä 4. huhtikuuta 2014, jonka jälkeen se sai positiivisen vastaanoton musiikkikriitikkojen keskuudessa. Kaupallisesti kappale oli kohtalainen menestys, sijoittuen esimerkiksi kahdenkymmenen parhaan joukkoon Italiassa, neljänkymmenen parhaan joukkoon Saksassa sekä kolmenkymmenen parhaan joukkoon Sveitsissä. Kappaleen virallinen musiikkivideo julkaistiin 21. maaliskuuta 2014.
Abdelaziz Merzougui

Abdelaziz Merzougui (s. 30. elokuuta 1991 Guelmim, Marokko) on marokkolaissyntyinen espanjalainen juoksija, joka kilpailee keskimatkoilla ja 3000 metrin estejuoksussa. 
Hän on voittanut maastojuoksun EM-kisoissa kultaa nuorten henkilökohtaisessa kilpailussa vuonna 2010 ja hopeaa alle 23-vuotiaiden joukkuekilpailussa vuonna 2012. Yleisurheilun alle 23-vuotiaiden EM-kisoissa 2013 Tampereella Merzougui voitti kultaa 3000 metrin estejuoksussa ajalla 8.34.64 ja kahta vuotta aikaisemmin samoista kisoista Ostravasta hopeaa. EM-kisoissa samalta matkalta tuloksena oli neljäs sija. Hän kilpaili estejuoksussa myös kesäolympialaisissa 2012 Lontoossa ja Rio de Janeirossa 2016 jääden alkueriin.
Csongor Olteán

Csongor Olteán (s. 8. huhtikuuta 1984 Sfântu Gheorghe, Romania) on romanialaissyntyinen
unkarilainen keihäänheittäjä. Hänen uransa paras tulos on elokuussa 2009 Budapestissä heitetty 80.01. 
Olteán on voittanut maansa mestaruuden neljästi peräkkäin vuosina 2006-2009. Hän on kilpaillut kaksissa MM-kisoissa, mutta molemmissa hän on jäänyt karsintaan. Myös kesäolympialaisissa 2008 Pekingissä Olteán jäi karsintaan, silloin ilman tulosta. Hän on 190 senttimetriä pitkä ja painaa 83 kiloa. Olteán edustaa ASE-seuraa.
José Aguinelo dos Santos

José Aguinelo dos Santos (syntymätodistuksen mukaan 7. heinäkuuta 1888 Pedra Branca, Brasilia – 20. joulukuuta 2017) oli brasilialainen mies, joka syntymätodistuksensa mukaan oli eräässä vaiheessa maailman vanhin elävä mies ja ihminen. Dos Santos oli afrikkalaisten orjien lapsi. Hän asui elämästään 44 vuotta vanhainkodissa São Paulossa.
Dos Santos eli koko ikänsä ilman henkilötodistusta, ja syntymätodistuskin hänelle annettiin vasta vuonna 2014. Hänen oikeaa ikäänsä ei koskaan varmistettu tieteellisillä testeillä. Hän kuoli joulukuussa 2017 väitetysti 129 vuoden ikäisenä.
Sukaskurkkuorneero

Sukaskurkkuorneero ("Synallaxis kollari") on orneeroiden heimoon kuuluva varpuslintu.
Levinneisyys.
Sukaskurkkuorneeroa tavataan hyvin pienellä ja hajanaisella alueella Brasiliassa ja Guayanassa. Lajin arvellaan vähenevän nopeasti elinympäristöjen tuhoutumisen takia, ja se on luokiteltu erittäin uhanalaiseksi. Sen populaatioksi arvellaan suurimillaan noin 8 100 täyikasvuista yksilöä.
Rusoposkiorneero

Rusoposkiorneero ("Synallaxis scutata") on orneeroiden heimoon kuuluva varpuslintu.
Levinneisyys.
Rusoposkiorneeroa tavataan Argentiinassa, Boliviassa, Brasiliassa ja Paraguayssa. Lajin kannankehitys on vakaa, ja se on luokiteltu elinvoimaiseksi.
Ruosteorneero

Ruosteorneero ("Synallaxis unirufa") on orneeroiden heimoon kuuluva varpuslintu.
Levinneisyys.
Ruosteorneeroa tavataan Venezuelassa, Kolumbiassa, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Periklís Kakoúsis

Periklís Kakoúsis () (1879 – kuolinvuosi tuntematon) oli kreikkalainen painonnostaja ja olympiavoittaja. 
Kakoúsis osallistui olympialaisiin kerran, St. Louisissa 1904 ja oli mukana myös Ateenan välikisoissa 1906. Hän voitti 1904 kultaa kahden käden nostossa tuloksella 111,58 kg ja oli mukana Pan-Hellenic Athletic Clubin köydenvetojoukkueessa. Kaksi vuotta myöhemmin Ateenassa hän sijoittui kahden käden nostoissa kuudenneksi ja osallistui tämän lisäksi antiikin kiekonheittokilpailuun.
Adam Cracknell

Adam Cracknell (s. 15. heinäkuuta 1985 Prince Albert, Saskatchewan, Kanada) on kanadalainen jääkiekkoilija, joka pelaa Slovakian pääsarjassa Extraliga-joukkue HK Popradissa.
Ura.
Cracknell pelasi juniorikiekkoa WHL-joukkue Kootenay Icessa. Hän pelasi Kootenayssa, kun joukkue oli runkosarjan paras. Viimeisenä vuotena 2005–2006 Cracknell oli Kootenayn paras maalintekijä tehdessään 42 maalia ja yhteensä 96 pistettä. Hän oli koko WHL:n pistepörssin toinen ja hänet valittiin WHL:n toiseen tähdistöön.
Cracknell varattiin Calgary Flamesiin viimeisellä kierroksella .
Cracknell pelasi kolme kautta 2006–2009 Flamesin farmiseurassa, mutta ei onnistunut saamaan NHL-paikkaa. 16. heinäkuuta 2009 hän teki vapaana agenttina sopimuksen St. Louis Bluesin kanssa.
1. maaliskuuta 2011 St. Louis kutsui Cracknellin farmiseura Peoria Rivermenistä NHL:ään. 12. maaliskuuta hän teki ensimmäisen NHL-maalinsa Detroit Red Wingsiä vastaan.
17. huhtikuuta 2014 Cracknell teki Bluesin paidassa ensimmäisen pudotuspelimaalinsa läntisen konferenssin neljännesvälierien ensimmäisessä ottelussa Chicago Blackhawksia vastaan. Blues hävisi ottelusarjan kuudessa ottelussa.
1. heinäkuuta 2014 Cracknell teki vapaaksi agentiksi siirryttyään yksivuotisen sopimuksen puolustavan Stanley Cup -mestari Los Angeles Kingsin kanssa. Hän ei onnistunut saamaan joukkueesta pelipaikkaa harjoitusleirin jälkeen, joten hänet laitettiin siirtolistalle, josta Columbus Blue Jackets poimi hänet 7. lokakuuta 2014. Cracknell pelasi 17 ottelua Blue Jacketsissa kaudella 2014–2015 ennen kuin hänet tiputettiin AHL-farmiseura Springfield Falconsiin. 26. helmikuuta 2015 Cracknell hankittiin takaisin St. Louis Bluesiin, jossa hänet myös tiputettiin AHL:n puolelle Chicago Wolvesiin.
25. elokuuta 2015 Cracknell teki Vancouver Canucksin kanssa kaksisuuntaisen ja kestoltaan vuoden mittaisen sopimuksen. Cracknellin odotettiin aloittavan kauden Utica Cometsissa, mutta hän onnistui vakuuttamaan harjoitusleirillä ja tuli valituksi Canucksin kauden avanneeseen NHL-kokoonpanoon. 12. lokakuuta 2015 Cracknell teki ensimmäisen maalinsa Canucksin paidassa.
Syyskuussa 2020 Cracknell teki Edmonton Oilersin kanssa yksivuotisen ja kaksisuuntaisen sopimuksen.
Gitegan provinssi

Gitega on yksi Burundin 17 provinssista. Se sijaitsee maan keskiosassa. Provinssin pinta-ala on 1979 km² ja asukasluku noin 725 000 (2008 arvio).
Kunnat.
Gitega on jaetu 11 kuntaan:
Huambon maakunta

 
Huambo on yksi Angolan maakunnista. Maakunnan pinta-ala on 35 771,15 neliökilometriä. Väestönlaskennassa 2014 väkiluku oli 2 019 555. Väestöennusteen mukaan vuonna 2024 väestöä olisi ollut jopa 2 830 415. Toisen arvion mukaan asukasluku oli vuoden 2019 arvion mukaan noin 2,4 miljoonaa. Kaupunkiväestön osuus on noin 48 prosenttia väestöstä. 
Maakunnan pääkaupunki on Huambo. Sieltä on Angolan pääkaupunki Luandaan 600 kilometriä ja napurimaakunta Bién maakuntakeskus Kuitoon 165 kilometriä.
Huambon historiaan liittuu Wambon kuningaskunta ja sen perustaja Wambo Kalunga.
Huambon maakunta sijaitsee maan keskivaiheella ylänköalueella. Siellä on trooppinen ylänköilmasto. Maakunta rajoittuu idässä Bién, etelässä Huílan, lännessä Benguelan ja luoteessa Cuanza Sulin maakuntiin. 
Talous.
Maakunnan maataloustuottisiin kuuluvat peruna, bataatti, arabica-kahvi, passiohedelmä, avokado, maissi, pavut, vehnä, sitrushedelmät, vihannekset. Lisäksi kasvatetaan eukalyptuspuita, mäntyjä ja aromaattisia kasveja. Kotieläimistä saadaan naudanlihaa, ja lypsykarjan tuotteita. Maatalous ja karjankasvatus muodostaa 76 prosenttia maakunnan toiminnasta. Näitä tukee elintarviketeollisuus.
Kalankasvatusta on muun muassa tekojärvissä. Maakunnassa on useita suurehkoja jokia, joiden vettä voitaisiin käyttää esimerkiksi kasteluun ja vesivoiman tuotantoon. Maaperän kivennäisistä löytyy rautaa, volframia, tinaa, molybdeeniä, fluoriittia, uraania ja radioaktiivisia aineita, grafiittia, kultaa, mangaania, bariumia, fosfaatteja, kaoliinia ja kuparia. Kaivosteollisuus odottaa toiminnan käynnistymistä. Aikoinaan Huambon maakunta oli Angolan toiseksi vilkkain teollisuusalue.
&lt;br clear=left&gt;
Kunnat.
Kuntajako vuoteen 2024 asti.
Ennen vuoden 2024 aluehalinnollista uudistusta Huambon maakunta oli jaettu aluehallinnon toisella tasolla 11 kuntaan (municípios). Aluehallinnon kolmannella tason paikallishallintoalueita (comunas) oli 37. Oheiset kuntien väestöennusteet 2024 pohjautuvat 2014 väestönlaskentaan. 
Aluehallinnon neljännellä tasolla ovat (asuin)paikat (localidades), jotka voidaan luokitella kaupunkimaisiksi tai maaseutuun kuuluviksi. Vuonna 2014 Huambon maakunnasta luetteloitiin 341 kaupunkimaista ja 2 866 maaseutupaikkaa.
Kunnat 2024-.
Angolan vuoden 2024 aluehallinnollisessa uudistuksessa maakunnan kuntajakoa uudistettiin. Muutoksen jälkeen kuntia on 17 ja kunnanosia (comunas) 30 kappaletta. (Väestönlaskennan 2024 väkilukuja ei vielä ole saatavissa.) Kuntien niiden tyypit ovat (sulussa kuntatyyppi, A on korkein):
Matt Halischuk

Matthew Halischuk (s. 1. kesäkuuta 1988, Toronto, Ontario, Kanada) on kanadalainen jääkiekkoilija, joka pelaa NHL-joukkue Winnipeg Jetsin organisaatiossa.
Ura.
New Jersey Devils varasi Halischukin NHL:ään numerolla 117 . Hänet varattiin OHL:stä, jossa hän pelasi Kitchener Rangersissa ja Toronto St. Michaels Majorsissa. 
Halischuk edusti Kanadan maajoukkuetta nuorten MM-kisoissa 2008. Hän teki finaalissa voittomaalin jatkoajalla.
Halischuk pelasi ensimmäisen kerran ammattilaisena kaudella 2008-2009 Devilsin AHL-farmiseurassa Lowell Devilsissä. Halischuk pelasi ensimmäisen NHL-pelinsä Toronto Maple Leafsia vastaan 29. lokakuuta 2008. Kaudella 2009-2010 Halischuk teki ensimmäisen NHL-maalinsa 5-2 -voitossa Washington Capitalsia vastaan 14. marraskuuta 2009.
19. kesäkuuta 2010 Halischuk kaupattiin Devilsistä Nashville Predatorsiin vaihdossa Jason Arnottiin. 30. huhtikuuta 2011 Halischuk teki voittomaalin toisella jatkoajalla läntisen konferenssin semifinaalisarjan toisessa ottelussa Vancouver Canucksia vastaan. Kyseinen voitto oli Nashvillen seurahistorian ensimmäinen pudotuspelien toisella kierroksella.
7. heinäkuuta 2011 Halischuk teki Predatorsin kanssa kaksivuotisen jatkosopimuksen. Työsulun 2012-2013 jälkeen Predators ei antanut Halischukille jatkosopimusta ja hän muuttui vapaaksi agentiksi. 11. heinäkuuta 2013 hän teki Winnipeg Jetsin kanssa vuoden mittaisen sopimuksen. 1. heinäkuuta Halischuk ja Jets solmivat vuoden jatkosopimuksen.
Andh

Andh eli andha tai andhi on Intiassa asuvien andhien puhuma indoarjalainen kieli. Etnisiä andheja on yhteensä yli 400 000 000, mutta suuri osa heistä on marathinkielisiä ja vain noin 100 000 000 puhuu andhia äidinkielenään. Andhin puhujat sijoittuvat pääosin Maharashtran, Telanganan ja Madhya Pradeshin osavaltioihin.
Andhia kirjoitetaan devanagari-kirjaimistolla.
Angika

Angika on Intiassa Biharin osavaltion pohjoisosassa puhuttu indoarjalainen kieli. Sitä puhui vuonna 1997 äidinkielenään 743 600 ihmistä. Angikaa kirjoitetaan devanagari-kirjaimistolla.
Angikalla ei ole kansallisen kielen asemaa Intiassa. Se on yksi 35 kielestä, joiden hakemus aseman saamiseksi on yhä käsiteltävänä.
Norjan läänit 1308–1662

Norjan läänit olivat tärkeitä hallinnollisia alueita Tanska-Norjassa ennen siirtymistä absoluuttiseen monarkiaan. Läänit () olivat olemassa 1308–1662.
1500-luvun alussa läänijako oli epävakaa, mutta muodostui neljästä kiinteästä linnaläänistä tai pääläänistä ja noin 30 pienläänistä, jotka kuuluivat vaihtelevasti päälääneihin. 1500-luvulta vuoteen 1660 neljä päälääniä olivat:
Vuonna 1660 Norjassa oli yhdeksän päälääniä:
Pienläänien lukumäärää vähennettiin 17 lääniin.
Läänien tilalle tulivat amtit 1662 ja niitä seurasivat fylket 1919.
Ryan Gauld

Ryan Gauld (s. 16. joulukuuta 1995 Aberdeen) on skotlantilainen jalkapalloilija, pelipaikaltaan hyökkäävä keskikenttäpelaaja. Hän on edustanut vuodesta 2014 lähtien Portugalin pääsarjassa Primeira Ligassa pelaavaa Sporting CP:tä.
Ennen siirtymistään Portugaliin Gauld edusti Skotlannin valioliigassa pelaavaa Dundee Unitedia.
Seurajoukkueura.
Dundee United.
Vuonna 2006 seuran junioreihin liittynyt Gauld teki debyyttinsä Dundee Unitedin paidassa Skotlannin valioliigassa kauden 2011–2012 viimeisessä ottelussa Motherwelliä vastaan. Hänestä tuli seuraavilla kausilla yksi Unitedin avainpelaajista, yhdessä toisten nuorten lupausten Andrew Robertsonin ja John Souttarin kanssa.
Gauld oli ehdolla Skotlannin vuoden nuoreksi pelaajaksi kaudella 2013–2014, mutta tunnustus meni lopulta hänen joukkuetoverileen Robertsonille.
Sporting CP.
Gauld siirtyi Sportingiin heinäkuussa 2014, arviolta kolmen miljoonan punnan siirtosummalla. Gauld solmi uuden seuransa kanssa heti kuusivuotisen sopimuksen, jossa on 60 miljoonan euron ulosostopykälä.
Debyyttikautensa aluksi Sporting laittoi Gauldin toiseksi korkeimmalla sarjatasolla pelaavaan reservijoukkueeseensa, joskin päävalmentaja Marco Silva nimesi harjoituspeleissä vakuuttaneen Gauldin Mestarien liigaan 25 pelaajan listalle.
Debyyttinsä Primeira Ligassa Gauld teki 18. tammikuuta 2015 ottelussa Rio Avea vastaan, tullen vaihdosta kentälle 65. minuutin kohdalla. Ykkösjoukkueessa hän oli debytoinut jo edellisvuoden lopulla liigacupissa.
Maajoukkueura.
Gauld on edustanut Skotlantia useissa eri ikäkausimaajoukkueissa. Syyskuussa 2014 hänet valittiin A-maajoukkueen mukaan EM-karsintaotteluihin Georgiaa ja Puolaa vastaan, muttei pelannut kummassakaan ottelussa.
Turkiksien maassa

Turkiksien maassa ja Ajelehtiva saari muodostavat yhdessä Jules Vernen alkujaan vuonna 1873 kahdessa osassa julkaistun teoksen "Le pays des fourrures" suomennoksen. Teoksen on suomentanut P. J. Hannikainen, ja suomennokset ilmestyivät 1928.
Teos kuvaa, kuinka joukko turkismetsästäjiä matkaa 70. leveysasteen pohjoispuolelle ja löytää uuden, täynnä turkisriistaa olevan alueen. Maanjäristys yllättää retkikunnan, joka jää kohti Beringin salmea ajelehtivalle, kasvillisuuden peittämälle jäälautalle. Seurue ryhtyy varautumaan siihen, että jäälautta ajautuu etelään ja alkaa sulaa.
Teoksessa on Vernen runo "Chanson groenlandaise", jonka tekstiin Alfredo Catalani sävelsi 1878 oopperan "La Wally" aarian "Ebben? Ne andrò lontana". Runo on julkaistu myös Vernen tekstejä sisältävässä teoksessa "Text Oubliés" (1979, Union Général d'Éditions, Collection 10-18, No. 1294). Verne kirjoitti runon alun perin nimellä "Chanson scandinave" (1856), mutta muokkasi sen siis romaania varten ja antoi sille uuden nimen "Chanson groenlandaise".
&lt;poem&gt;
Le ciel est noir,
Et le soleil se traîne
A peine!
De désespoir,
Ma pauvre âme incertaine
Est pleine!
Le ciel est noir.
La blonde enfant se rit de mes tendres chansons.
Et sur son coeur l'hiver promène ses glaçons!
Ange rêvé,
Ton amour qui fait vivre
M'envire.
Et j'ai bravé
Pour te voir, pour te suivre
Le givre.
Ange rêvé,
Hélas ! sous mes baisers et leur douce chaleur,
Je n'ai pu dissiper les neiges de ton coeur!
Ah! que demain
A ton âme convienne
La mienne,
Et que ma main
Amoureusement tienne
La tienne!
Ange rêvé!
La soleil brillera là-haut dans notre ciel,
Et de ton coeur, l'amour forcera le dégel! (×2)
Ange rêvé! (×2)
&lt;/poem&gt;
Luettelo Suomen taajamista

Luettelo Suomen taajamista voi viitata seuraavina vuosina tehdyn taajamarajauksen mukaiseen luetteloon:
Tilastokeskuksen paperimuodossa julkaisemat taajamaluettelot:
Tilastokeskuksen julkaisematon taajamaluettelo:
Tilastokeskuksen Internetissä julkaisemat taajamaluettelot:
Please Like Me

Please Like Me on australialainen komedia- ja draamasarja, jonka ensimmäinen jakso esitettiin ABC2-televisiokanavalla 28. helmikuuta 2013. Sarjan on luonut australialainen koomikko Josh Thomas, joka näyttelee myös sarjan päähenkilöä. Sarja käynnistyy, kun sarjan päähenkilön tyttöystävä jättää tämän, koska uskoo tämän olevan homoseksuaali.
Sarjaa oli aluksi tarkoitus esittää suositulla ABC1-televisiokanavalla, mutta se siirrettiin kakkoskanavalle. Sarjan tekijät epäilivät, että syynä on sarjan homoteemaisuus. ABC kuitenkin kiisti väitteen, sillä yhtiön edustajan mukaan nuorten aiheita käsittelevä televisiosarja vain sopii paremmin kakkoskanavalle. Puoli vuotta sarjan ensiesityksen jälkeen sitä alettiin esittää uusintana ykköskanavalla myöhäisillassa.
Sarjaa tuotettiin neljä tuotantokautta, ja toisen kauden esitys alkoi Yhdysvalloissa ja Australiassa elokuussa 2014. Suomessa ensimmäisen kauden jaksot julkaistiin Yle Areenassa Pride-viikolla 20. kesäkuuta 2014, jossa ne olivat katsottavissa kahden kuukauden ajan.
Juoni.
Sarjan päähenkilö on parikymppinen Josh, jonka tyttöystävä jättää hänet, koska uskoo Joshin olevan homo. Eron jälkeen Josh päätyy sänkyyn parhaan ystävänsä Tomin työkaverin Geoffreyn kanssa, mutta ei aio kertoa asiasta vanhemmilleen. Toisaalla Joshin äiti yrittää itsemurhaa, minkä seurauksena Josh joutuu muuttamaan takaisin äitinsä luokse.
Brandon Pirri

Brandon Pirri (s. 10. huhtikuuta 1991 Toronto, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Chicago Blackhawksin organisaatiota. Pirri on ennen pelannut NHL:ssä myös Anaheim Ducksissa, Florida Panthersissa, New York Rangersissa sekä Vegas Golden Knightsissa. Syyskuussa 2020 Golden Knights kauppasi Pirrin Chicago Blackhawksiin vaihdossa Dylan Sikuraan.
Javier Fernández

Javier Fernández López (s. 15. huhtikuuta 1991 Madrid, Espanja) on espanjalainen taitoluistelija, olympiamitalisti ja kaksinkertainen maailmanmestari.
Hän voitti yksinluistelun olympiapronssia vuoden 2018 talviolympialaisissa Pyeongchangissa pistein 305,24. Vuoden 2014 talviolympialaisissa Sotšissa hän jäi niukasti mitaleilta sijoittuen neljänneksi ja vuoden 2010 talviolympialaisissa Vancouverissa Fernández oli 14. sijalla. 
Fernández on historian ensimmäinen espanjalainen taitoluistelun MM-, EM- ja olympiamitalisti. Hän on voittanut yksinluistelun maailmanmestaruuden 2015 ja 2016, MM-pronssia 2013 ja 2014 sekä seitsemästi EM-kultaa (2013, 2014, 2015, 2016, 2017, 2018, 2019). Vuoden 2016 EM-kisoissa hän teki miesten yksinluistelussa arvokisahistorian korkeimmat yhteispisteet (302,77) ja voitti kultaa yli 60 pisteen erolla muihin mitalisteihin. Saman vuoden MM-kilpailuissa hän paransi ennätyspisteikseen 314,93. Fernández on myös kaksinkertainen Grand Prix finaalin hopeamitalisti (2014, 2015) ja kahdeksankertainen Espanjan mestari (2010, 2012–2018). 
Fernández eläköityi kilpailemisesta vuoden 2019 Euroopan mestaruuksien jälkeen. Hänen sisarensa Laura on jäätanssija ja on edustanut Espanjaa myös yksinluistelussa.
Teerasil Dangda

Teerasil Dangda (s. 6. kesäkuuta 1988 Bangkok, Thaimaa) on thaimaalainen jalkapalloilija, joka edustaa Primera Divisiónissa pelaavaa UD Almeríaa lainasopimuksella kotimaansa Muangthong Unitedista. Dangda pelaa myös Thaimaan jalkapallomaajoukkueessa. Hän on pelipaikaltaan keskushyökkääjä.
Ura.
Dangda aloitti ammattilaisuransa vuonna 2005 kotimaansa Royal Thai Air Forcessa. Seuraavana vuonna hän siirtyi Raj Prachaan, jossa hän oli joukkueensa paras maalintekijä yhdeksällä maalilla 18 ottelussa, ennen kuin matka jatkui maan suurseuraan Muangthong Unitediin. Siellä Dangda pelasi 15 ottelua ja teki seitsemän maalia, kunnes hän siirtyi Vietnamin liigan kautta Valioliigan suurseuraan Manchester Cityyn. Dangda ei pelannut yhden Englannin-kauden aikana yhtään peliä ja käytyään lainalla Raiffeisen Super Leaguen Grasshoppersissa Dangda palasi takaisin kotimaahansa ja Raj Prachaan. Seuraavana vuonna hän palasi Muangthong Unitediin, jossa pelatun viiden vuoden aikana Dangda nousi seuran yhdeksi tärkeimmistä pelaajista. Hän pelasi 156 ottelua ja teki 76 maalia. Kesällä 2014 Dangda siirtyi lainalle Espanjan La Ligan UD Almeríaan. Hänestä tuli ensimmäinen thaimaalainen kyseisessä sarjassa. Thaimaan jalkapallomaajoukkueessa Dangda debytoi vuonna 2007. Hän on pelannut maajoukkueessa 57 ottelua ja tehnyt niissä 28 maalia. Dangda on 183 senttimetriä pitkä.
AACTA-palkinto

AACTA-palkinnot ("Australian Academy of Cinema and Television Arts Award" eli "AACTA Award") ovat australialaisen Australian Academy of Cinema and Television Arts -järjestön vuosittain myöntämiä palkintoja parhaille australialaisille elokuville, televisiosarjoille ja alan henkilöille.
AACTA-palkintoja on jaettu vuodesta 2012 lähtien. Niitä edelsivät Australian elokuvainstituutin jakamat AFI-palkinnot. Palkintojen jakoa uudistettiin ja nimi vaihdettiin pyrkimyksenä nostaa palkinnon profiilia vastaamaan brittiläisiä Bafta-palkintoja ja Yhdysvaltain Oscareita. AACTA-palkinnon tunnukseksi kehitettiin Etelän ristin tähtikuviosta innoituksensa saanut palkintoveistos. Sen suunnitteli kuvanveistäjä Ron Gomboc.
Viisi (albumi)

Viisi on suomalaisen lauluyhtye Viiden esikoisalbumi, joka julkaistiin 31. maaliskuuta 2010. Albumin on tuottanut Miikka Huttunen. Kaikki albumin kappaleet on säveltänyt yhtyeen jäsen Virpi Eroma. Sanoituksia sille ovat tehneet muun muassa Heimo Hatakka, Inka Nousiainen ja Mariska. Albumilta julkaistiin 25. tammikuuta 2010 singlenä kappale ”Tiesin jo silloin”. Myöhemmin samana vuonna ”Hillittyy ja hallittuu” julkaistiin myös singlenä.
Albumi nousi kahdeksi viikoksi Suomen viralliselle albumilistalle, parhaimmillaan 30. sijalle.
Natalja Gontšarova

Natalja Sergejevna Gontšarova (; 4. kesäkuuta 1881 Negajevo, Tulan kuvernementti, Venäjän keisarikunta – 17. lokakuuta 1962 Pariisi) oli venäläinen avantgarde-taiteilija, vaatesuunnittelija, kirjailija, kuvittaja ja lavastesuunnittelija. Hänen isotätinsä oli Aleksandr Puškinin vaimo Natalja Nikolajevna Gontšarova.
Elämä.
Natalja Gontšarova syntyi Tulan kuvernementissä isänsä, merkittävän matemaatikon ja arkkitehdin Sergei Gontšarovin tilalla. Vuonna 1891 perhe muutti Moskovaan. Vuonna 1901 Gontšarova pääsi Moskovan maalaus-, veisto- ja rakennustaiteen opistoon ja tapasi siellä Mihail Larionovin, joka opiskeli samassa koulussa. Pian heidän välilleen kehittyi elinikäinen suhde.
Larionov ja Gontšarova olivat perustajajäseniä kahdessa venäläisessä taiteilijaryhmässä, Ruutusotamiehessä vuonna 1909–1911 ja radikaalimmassa Aasinhännässä vuonna 1912–1913. Aasinhäntä oli ajateltu tarkoitukselliseksi irtiotoksi eurooppalaisista taidevaikutteista ja itsenäisen venäläisen modernin taiteen koulukunnan perustamiseksi. Kuitenkin venäläinen futurismi on paljon esillä Gontšarovan myöhemmissä maalauksissa. Aluksi ikonimaalauksen ja primitiivisen etnisen venäläisen kansantaiteen parissa työskennellyt Gontšarova tuli kuuluisaksi Venäjällä futuristisista töistään "Polkupyöräilijä" ja myöhemmistä rayonistisista teoksistaan. Moskovan futuristien johtajana he järjestivät provokatiivisia luentoja samaan tapaan kuin heidän italialaiset kollegansa. Gontšarova oli mukana myös graafisessa suunnittelussa ja kuvitti kirjoja futuristiseen tyyliin.
Gontšarova oli Der Blaue Reiter -avantgarde-ryhmän jäsen sen perustamisesta alkaen vuonna 1911. Vuonna 1915 hän alkoi suunnitella balettiasuja ja lavasteita Genevessä. Vuonna 1915 hän alkoi työstää suunnitelmasarjaa "Kuusisiipinen serafi", "Enkeli", "Pyhä Andreas", "Pyhä Markus", "Jeesuksen syntymä" ja muita teoksia Sergei Djagilevin balettiin "Liturgia".
Gontšarova muutti Pariisiin vuonna 1921 ja suunnitteli joukon lavasteita Djagilevin Ballets russesille. Hän myös osallistui vuoden 1921 Salon d’Automneen ja osallistui säännöllisesti Salon des Tuileries’n ja Salon des Indépendantsin näyttelyihin.
Vuosina 1922–1926 Gontšarova teki muotisuunnitelmia Marie Cuttoli’n kaupalle Maison Myrborille Rue Vincentilla Pariisissa. Hänen rikkaasti kirjaillut ja applikoidut pukusuunnitelmansa olivat saaneet huomattavia vaikutteita Venäjän kansantaiteesta, bysanttilaisista mosaiikeista ja hänen omista töistään Ballet russesille. Djagilevin kuoleman jälkeen Gontšarova ja Larionov jäivät kuitenkin pitkälti oman onnensa nojaan ja joutuivat elämään tilapäistöiden varassa.
Gontšarovasta ja Larionovista tuli Ranskan kansalaisia vuonna 1939.
Gontšarova kuoli Pariisissa vuonna 1962. Larionovan kuoleman jälkeen tämän leski lahjoitti Gontšarovan teokset neuvostovaltiolle. Tretjakovin gallerian kokoelmissa on nykyään noin 400 Gontšarovan teosta.
Suomessa Ateneumin taidemuseossa järjestettiin helmi–toukokuussa laaja 2020 Gontšarova-näyttely, jossa oli esillä 110 teosta.
The Normal Heart

The Normal Heart (Yle TV1 -kanavan esityksessä nimellä Tuntematon vihollinen) on vuonna 2014 ensi-iltansa saanut Ryan Murphyn ohjaama HBO:n televisioelokuva. Sen on käsikirjoittanut Larry Kramer ja se perustuu hänen samannimiseen Tony-palkittuun näytelmäänsä vuodelta 1986. Se kertoo HIV-AIDS-epidemian alkuvaiheista New Yorkissa vuodesta 1981 vuoteen 1984. Elokuvan pääosissa ovat Mark Ruffalo, Matt Bomer, Taylor Kitsch, Jim Parsons, Alfred Molina ja Julia Roberts. Elokuva sai ylistävän vastaanoton sekä yleisöltä että kriitikoilta ja sai yhteensä 16 Emmy-ehdokkuutta voittaen palkinnon parhaasta televisioelokuvasta. 
Tuotanto.
Elokuvan kuvaukset alkoivat New Yorkissa 8. kesäkuuta 2013. Matt Bomer laihdutti elokuvaa varten noin 18 kiloa näyttääkseen AIDS-potilaalta. 
Vastaanotto.
Elokuva on saanut ylistävän vastaanoton. Rotten Tomatoes -sivuston mukaan 45 arvostelun perusteella laskettuna kriitikoiden arvosteluista 93 prosenttia oli positiivisia. Elokuva sai yhteensä 16 Emmy-ehdokkuutta ja se palkittiin parhaasta televisioelokuvasta. Mark Ruffalo sai ehdokkuuden parhaasta miespääosasta minisarjassa tai televisioelokuvassa ja Julia Roberts sai ehdokkuuden parhaasta naissivuosasta minisarjassa tai televisioelokuvassa. Jim Parsons, Joe Mantello, Alfred Molina ja Matt Bomer saivat kaikki ehdokkuudet parhaasta miessivuosasta minisarjassa tai televisioelokuvassa.
Intianjättiorava

Intianjättiorava ("Ratufa indica") eli intianjättiläisorava on jättioravien eli aasianjättioravien sukuun kuuluva laji. Pituus kuonosta hännän tyveen on keskimäärin 36 cm. Häntä on yhtä pitkä tai pidempi kuin muu ruumis. Väriltään eläin on selkäpuolelta punaruskea ja alapuolelta kerman vaalea. Intianjättioravaa tavataan vain Intiassa. Se oleskelee enimmäkseen puissa ja elää yksin paritteluaikaa lukuun ottamatta. Eläin on päiväaktiivinen ja kaikkiruokainen.
Intianjättiläisoravalla on neljä alalajia, joista yksi – "Ratufa indica dealbata" – on kuollut sukupuuttoon.
Sarita

Sarita on naisen etunimi, alkujaan espanjalainen diminutiivimuoto nimestä Saara (Sarah). Nimi esiintyy myös Intiassa, jossa se johtuu "virtaavaa" merkitsevästä sanskritin sanasta.
Suomessa nimi Sarita on vuoden 2019 loppuun mennessä annettu noin 1 190 henkilölle.
 Saritan nimipäivä on 19. heinäkuuta. Nimi lisättiin kalenteriin vuonna 2015.
GFM

GFM on Helsingissä syyskuussa 2013 perustettu pop-yhtye, joka sai alkunsa GodFM-nimisestä yhtyeestä 2005. GFM:n ensimmäinen single "Onnellinen" julkaistiin 30. joulukuuta 2013. Single pysyi iTunesin TOP5:ssä viikon verran julkaisustaan ja oli vuoden 2014 ensimmäisen Latauslistan sijalla 22. Yhtye julkaisi ensimmäisen albuminsa "X" vuonna 2014. Tämän jälkeen GFM on julkaissut useita singlejä, kuten "Huoleton Sydän" vuonna 2016 ja ”Kaikki maailman valot (feat. Juhani Tikkanen)” vuonna 2018.
Historia.
Yhtyeen perustaminen ja X (2013–2015).
Yhtye perustettiin syyskuussa 2013, kun jo noin kymmenen vuotta musiikkia yhdessä tehneet bändin jäsenet alkoivat työstää uutta materiaalia, josta myöhemmin samana syksynä syntyi yhtyeen ensimmäinen single "Onnellinen". Yhtye keikkaili ensimmäisen kerran Maata näkyvissä -festareilla marraskuussa 2013 ja herätti heti yleisön huomion energisellä showllaan ja EDM-vaikutteisella tuoreella materiaalillaan. Samana syksynä ja seuraavana keväänä bändi keikkaili joitakin keikkoja ja valmisteli materiaalia yhtyeen ensimmäistä albumia varten. Toukokuussa 2014 yhtye meni studioon ja alkoi äänittää albumia, joka sai myöhemmin nimekseen "X". Tuottajaksi valittiin Pete Matara. Albumi julkaistiin elokuun lopussa ja sen toinen single "Sun Unelmaa" julkaistiin kesäkuun lopussa 2014. Marraskuussa 2015 yhtye esiintyi Maata Näkyvissä -festareilla "viimeistä kertaa 261 päivään", jääden keikkatauolle valmistelemaan uutta materiaalia.
Paluu keikkalavoille ja Huoleton Sydän (2016–2019).
Yhtye palasi keikkatauolta elokuussa 2016 ja julkaisi digitaalisesti uuden "Huoleton Sydän"-singlen, joka nousi heti julkaisupäivänään iTunesin kärkisijoille. Samana syksynä yhtye palasi keikkalavoille mm. Maata Näkyvissä -festareilla, jossa se esiintyi noin 10 000 kuulijalle. 
Loppuvuodesta 2017 yhtye julkaisi uuden singlen musiikkivideon kanssa nimellä (No) Church In The Wild. Kappale sai hyvän vastaanoton ja keräsi kiitosta kantaaottavuudestaan. 
Vuosina 2016–2018 yhtye on keikkaillut aktiivisesti erilaisissa tapahtumissa esiintyen tuhansille kuulijoille ympäri Suomen.
Syksyllä 2018 GFM julkaisi yllätyksellisesti kaksi uutta singleä: ”Enemmän ku $$$” sekä yhteistyössä Juhani Tikkasen kanssa sävelletyn ”Kaikki maailman valot”, joka keräsi heti ensimmäisinä viikkoinaan Spotifyssä noin 20 000 kuuntelukertaa.
Syksyllä 2019 GFM ilmoitti jäävänsä uudelleen määrittelemättömän pituiselle tauolle. Motiivina yhtye näki, että sen pitäisi "syntyä joillain tavoin uudestaan". Yhtye aloitti taukonsa 16.11.2019 MNF-festareilla esiintymisen jälkeen.
Sutton (Lontoon alue)

Sutton on alue Lontoon Suttonin kaupunkipiirissä, joka muodostettiin Suttonista ja muista alueen kylistä vuonna 1965. Suttonin kylä mainittiin nimeltä jo vuonna 1086 kirjoitetussa Domesday Bookissa.
Merton

Merton "(London Borough of Merton)" on yksi Lontoon 32:sta kaupunkipiiristä ja sijaitsee Wandsworthin eteläpuolella. Sen pinta-ala on 38 neliökilometriä, ja siellä asui vuonna 2017 noin ihmistä. Merton sai nykyiset rajansa vuonna 1965, kun Mitcham, Wimbledon ja Merton and Morden yhdistettiin yhdeksi kaupunkipiiriksi.
Havering

Havering "(London Borough of Havering)" on yksi Lontoon 32:sta kaupunkipiiristä ja sijaitsee kaupunkialueen koillisosassa. Sen pinta-ala on 112 neliökilometriä, ja siellä asui vuonna 2017 noin ihmistä. Havering sai nykyiset rajansa vuonna 1965, kun Romford ja Hornchurch yhdistettiin yhdeksi kaupunkipiiriksi.
Haringey

Haringey "(London Borough of Haringey)" on yksi Lontoon 32:sta kaupunkipiiristä ja sijaitsee Islingtonin ja Hackneyn pohjoispuolella ja Enfieldin eteläpuolella. Sen pinta-ala on 30 neliökilometriä, ja siellä asui vuonna 2017 noin ihmistä. Haringey sai nykyiset rajansa vuonna 1965, kun Hornsey, Tottenham ja Wood Green yhdistettiin yhdeksi kaupunkipiiriksi.
Hillingdon

Hillingdon "(London Borough of Hillingdon)" on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 116 neliökilometriä, ja siellä asui vuonna 2017 noin ihmistä. Hillingdon sai nykyiset rajansa vuonna 1965, kun Uxbridge, Hayes and Harlington, Ruislip-Northwood, sekä Yiewsley and West Drayton yhdistettiin yhdeksi kaupunkipiiriksi. Heathrow’n lentoasema sijaitsee Hillingdonin eteläosassa.
Juuttiviha

Juuttiviha oli Kalmarin unionin hajoamiseen liittyvä sota, jonka aikana unionikuningas Hannu I:n joukot ahdistelivat Suomen rannikkoa.
Taustaa.
Kalmarin unionin maiden unionikuningas Hannu I kruunattiin Ruotsin kuninkaaksi marraskuussa 1497 tämän lyötyä valtionhoitajan Sten Sture vanhemman joukot Rotebron taistelussa syyskuussa 1497. Hannun yritykset vahvistaa kuninkaanvaltaa Ruotsissa aiheuttivat kuitenkin vastustusta, minkä seurauksena osa valtaneuvoksista nousi kesällä 1501 uuteen kapinaan. Seuraavana vuonna kapinalliset ulottivat valtansa myös Suomeen.
Sodan tapahtumat.
1507–1509 kuninkaan joukot ahdistelivat laivoillaan Suomen ja Ahvenanmaan rannikkoja ja valloittivat väliaikaisesti Kastelholman linnan Ahvenanmaalla sekä polttivat muun muassa Porvoon ja Turun kaupungit. Turun tuomiokirkko menetti samalla merkittävän osan arvoesineistään. Merellä tanskalaiset kaapparit häiritsivät Viipurin kauppayhteyksiä. Nostoväki ei kyennyt torjumaan äkisti mereltä ilmaantuvia hyökkääjiä, eikä sitä voitu pitää jatkuvasti aseissa.
Jälkiseuraukset.
Lyypekki ja sen hansaliittolaiset liittyivät 1509 sotaan kuningas Hannua vastaan, minkä seurauksena tämä joutui vetämään laivastonsa Juutinrauman suojaksi ja menetti samalla Itämeren herruuden. Merikaupan tappiot sekä sotalaivastojen ylläpitokustannukset saivat osapuolet solmimaan aselevon huhtikuussa 1512. Valtionhoitaja Svante Niilonpoika oli kuollut talvella, ja hänen seuraajastaan käytiin valtaneuvosten kesken ankaraa kamppailua. Seuraavana vuonna kuoli myös kuningas Hannu, jota seurasi hänen poikansa Kristian II.
Barking and Dagenham

Barking and Dagenham "(London Borough of Barking and Dagenham)" on yksi Lontoon 32:sta kaupunkipiiristä ja sijaitsee kaupunkialueen itäosassa, Thamesin pohjoisrannalla. Sen pinta-ala on 36 neliökilometriä, ja siellä asui vuonna 2017 noin ihmistä.
Barking and Dagenham sai nykyiset rajansa vuonna 1965, kun suurin osa Dagenhamista ja Barkingista yhdistettiin yhdeksi kaupunkipiiriksi.
Enfield (Lontoon kaupunkipiiri)

Enfield "(London Borough of Enfield)" on yksi Lontoon 32:sta kaupunkipiiristä ja sijaitsee kaupunkialueen pohjoisosassa. Sen pinta-ala on 81 neliökilometriä, ja siellä asui vuonna 2017 noin ihmistä.
Enfield sai nykyiset rajansa vuonna 1965, kun Enfield, Edmonton ja Southgate yhdistettiin yhdeksi kaupunkipiiriksi. Enfieldissä sijaitsi Royal Small Arms Factory -kivääritehdas vuosina 1816–1988. Lähes kaikki sen suunnittelemat tai valmistamat aseet tunnettiin Enfield-nimellä.
Karen Harup

Karen Margrethe Harup (20. marraskuuta 1924 – 19. heinäkuuta 2009) oli tanskalainen uinnin olympiavoittaja. Lontoon kesäolympialaisissa 1948 hän voitti kultaa 100 metrin selkäuinnissa ajalla 1.14,4 ja saavutti hopeaa 400 metrin vapaauinnissa ajalla 5.21,2 sekä 4 × 100 metrin vapaauintiviestissä. Monte Carlon EM-kilpailuissa 1947 hän voitti kultaa 100 metrin selkäuinnissa, 400 metrin vapaauinnissa ja 4 × 100 metrin vapaauintiviestissä.
Harup nimettiin uinnin kunniagalleriaan (International Swimming Hall of Fame) vuonna 1975.
Waltham Forest

Waltham Forest "(London Borough of Waltham Forest)" on yksi Lontoon 32:sta kaupunkipiiristä ja sijaitsee kaupunkialueen koillisosassa. Sen pinta-ala on 39 neliökilometriä, ja siellä asui vuonna 2017 noin ihmistä. Waltham Forest sai nykyiset rajansa vuonna 1965, kun Chingford, Leyton ja Walthamstow yhdistettiin yhdeksi kaupunkipiiriksi.
Liikenne.
Lontoon metron Central Line ja Victoria Line kulkevat piirin kautta.
G.B.F.

G.B.F. ("Gay Best Friend") on 2013 ensi-iltansa saanut Darren Steinin ohjaama yhdysvaltalainen independent-komediaelokuva. Se esitettiin ensimmäisen kerran Tribecan elokuvajuhlilla 19. maaliskuuta 2013, ja teatteriensi-iltansa se sai Yhdysvalloissa 17. tammikuuta 2014. Suomessa elokuva on esitetty Helsingin Vinokinossa 8. marraskuuta 2013. 
Juoni.
Elokuva kertoo high schoolia käyvistä parhaista ystävyksistä Tannerista ja Brentistä, jotka ovat ”kaappihomoja”. Toinen heistä haluaisi valokeilaan ja koulun suosituimmaksi jätkäksi, toinen taas ei kaipaa huomiota ja tahtoisi valmistua lukiosta kaikessa rauhassa. Sosiaalinen sodankäynti puhkeaa esikaupungin lukiossa, kun sen kolme "clique"-kuningatarta keksivät teinityttöjen "must-haven": homoseksuaalin saamisen parhaaksi ystäväksi. Brent uskoo, että kaapista tuleminen voi toteuttaa hänen unelmansa koulun ihailluimpana poikana ja varmistaa valokeilaan pääsyn. Tanner ennättää vahingossa edelle, ja vastoin tahtoaan hänestä tuleekin tyttöjen uusi "GBF", joka on Brentin sijaan valokeilassa. Koulun kuningattaria edustavat kaunis Fawcett, joka hallitsee paikkaa kaikkein rikkaimpana ja kuuluisimpana, lahjakas Caprice joka vetää vähemmistö- ja teatteriopiskelijoiden ryhmiä, sekä kiltti mutta hupsu konservatiivien uskontoryhmää johtava mormoni 'Shley.
Vastaanotto.
"G.B.F." sai Yhdysvalloissa pääosin positiivisia arvosteluja ja tuotti budjettinsa kolminkertaisesti, eli se oli myös kassamenestys. Elokuvan ensi-ilta oli Grauman’s Chinese Theatressa Hollywoodissa. MPAA antoi elokuvalle R-luokituksen sen seksuaalisista viittauksista.